At vatndygdin er í lagi, merkir, at ávís markvirði verða hildin. Eitt nú virði fyri lit, klárleika, pH og bakteriur. Til dømis mugu sjúkuelvandi bakteriur, so sum e. colibakteriur ikki staðfestast í vatninum. Kanningartíttleikin er í høvuðsheitum tengdur at fólkatalinum, sum fær vatn frá einum ávísum vatnverki. Eitt nú verður drekkivatn úr Villingadali kannað mánaðarliga, meðan drekkivatn úr Nólsoy verður kannað annan hvønn mánaða. Heilsufrøðiliga Starvsstovan Heilsufrøðiliga Starvsstovan kannar drekkivatnið mánaðarliga sambært ymiskum kemiskum og mikrobiologiskum parametrum. Tórshavnar kommuna Tórshavnar kommuna hevur harafturat eitt innaneftirlit, har vatnið verður kannað mánaðarliga, men tvær vikur forskotið frá kanningunum hjá Heilsufrøðiligu Starvsstovuni. Tær kommunalu drekkivatnskanningarnar umfata bert e. coli og koliformar bakteriur. Hetta eru tær, sum oftast kunnu elva til trupulleikar. Við hesum fær kommunan fleiri kanningarúrslit og trygdin fyri dygdini økist. kanningarúrslit av drekkivatnI 2013 Niðanfyri síggjast úrslitini av vatnkanningunum, sum Heilsufrøðiliga Starvsstovan ger mánaðarliga. Eisini síggjast mikrobiologisk umsýn, sum verða tikin, tá drekkivatnið ikki lýkur markvirðini. Tað eru aloftast bakteriur í drekkivatninum, sum eru orsøk til, at drekkivatnið ikki lýkur ásetingarnar.